புரட்டிய போது அந்த இரண்டு அடிகளை அதிற் கண்டேன் ஊன்றிக்  கவனித்தேன். முன்னும் பின்னும் பார்த்தேன். உதயணனென்ற பெயர்  பலவிடங்களில் வந்தது கொங்குவேள் மாக்கதையே உதயணன் கதையென்று  தெரிய வந்தது. பின்னும் அடியார்க்கு நல்லாருரையினால் அதற்குப்  பெருங்கதை, கதையென்ற பெயர்களும் உண்டென்பதை உணர்ந்தேன்.  அதுகாறும் அந்நூலைக் கவனியாதிருந்த நான் அதனை ஆவலோடு படித்துப்  பார்க்க ஆரம்பித்தேன். நான் எழுதிய நூற்குறிப்புக்களில் என்னிடமுள்ள சுவடிகளி லிருந்து 